ที่ มท ๐๘๑๐.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน 2564

เรื่อง ทุนศึกษาหลักสูตร Sustainable Urban Planning and Urban Transportation Development

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ใบสมัครและเอกสารที่เกี่ยวข้อง จำนวน ๑ ชุด

 ด้วยกรมส่งเสริมการปกครองท้องถิ่นได้รับแจ้งจากกรมความร่วมมือระหว่างประเทศ กระทรวงการต่างประเทศว่า รัฐบาลญี่ปุ่นเสนอให้ทุนแก่รัฐบาลไทย เพื่อส่งเจ้าหน้าที่เข้ารับการศึกษาหลักสูตร Sustainable Urban Planning and Urban Transportation Development ระดับปริญญาโท (ระหว่างเดือนกันยายน 2565 ถึงเดือนกันยายน 2567) หรือระดับปริญญาเอก (ระหว่างเดือนกันยายน 2565 ถึงเดือนกันยายน 2568) ณ มหาวิทยาลัย/สถาบันการศึกษาประเทศญี่ปุ่น

 กรมส่งเสริมการปกครองท้องถิ่น จึงขอความร่วมมือจังหวัดประชาสัมพันธ์ทุนดังกล่าว
ให้ข้าราชการในสังกัดสำนักงานส่งเสริมการปกครองท้องถิ่นจังหวัดทราบ หากมีความประสงค์จะสมัครขอรับทุนขอให้จัดทำใบสมัครและเอกสารที่เกี่ยวข้องให้กองพัฒนาและส่งเสริมการบริหารงานท้องถิ่น กรมส่งเสริม
การปกครองท้องถิ่น ภายในวันอังคารที่ 9 พฤศจิกายน 2564 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. .......................................

ผอ.กพส. ....................................

ผอ.กง.วถ. ..................................

หน.ง. .........................................
จนท. ..........................................

กองพัฒนาและส่งเสริมการบริหารงานท้องถิ่น

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑๒

โทรสาร ๐ ๒๒๔๓ ๑๘๑๒

ไปรษณีย์อิเล็กทรอนิกส์ saraban@dla.go.th